අයුබ්ඛාන්ලාට උදව් කිරීමට කොළඹ නගර සභාවේ එවකට සිටි මන්ත්‍රීවරයෙක් වූ ඉමිටියාස් උදව් කළ අතර ඔවුන්ට අවි පුහුණුව ලබාගැනීමට ජිඩාඩ් සංවිධානයේ සහාය ද ලබාදෙනු ලැබුවේ නැගෙනහිර පළාතේ ප්‍රබල දේශපාලනඥයකුගේ සහාය ද ඇතිවය. මෙලෙස අවි පුහුණුව ද ලබා දෙමළ පාතාලය එරෙහිව අවි එසවූ මුස්ලිම් තරුණයෝ පසුව මාළිගාවත්තේ මුස්ලිම් පාතාලය බවට පත්විය. දෙමළ පාතාලය මර්දනයට ඔවුන් කටයුතු කරද්දී නිහඬව බලාහුන් පොලිසියට මුස්ලිම් පාතාලය මර්දනය කිරීම පහසු වූයේ නැත. ප්‍රදේශයේ පොලිසිය මුස්ලිම් පාතාලයට වැඩෙන්නට ඉඩහැර බලා සිටියේ එක ඔලුවේ කැක්කුමක් ඉවර කළ වීරයන්ට නිහඬව සහාය දෙන්නාක් සේය. එහෙත් ඔවුන් ද බලය ඍජුවම තමන් අතට ලබාගත් පසු මාළිගාවත්තේ කප්පම් ගැනීම් හා කුඩු ජාවාරම ද තමන් අතට ගැනීමට කටයුතු කරනු ලැබිණ. ඔවුන් ක්‍රමයෙන් වර්ධනය වෙමින් ඉදිරියට යද්දී කප්පම් ගැනීම් හා කුඩු ජාවාරම් පවත්වාගෙන යාම සඳහා එකම කල්ලියේ සාමාජිකයන් අතර ඇති වූ ගැටුම් හේතුවෙන් දිගින් දිගටම එකිනෙකා මරාගන්නා තත්ත්වයන් නිර්මාණය විය. එසේම ඇතැම් පාතාලයන් ප්‍රදේශය හැර යන තත්ත්වයක් ද නිර්මාණය විය.
අයුඛ්ඛාන්ලාට උදව් කල කොලඹ නගර සභාවේ මන්ත්‍රී කව්ද?
ඉමිටියාස්